Diari Oficial de la Generalitat Valenciana


Sumari del DOGV 3095, del 08-10-1997 (1997/10321)

RESOLUCIÓ d'1 d'agost de 1997, de la Conselleria d'Economia, Hisenda i Administració Pública, per la qual s'autoritza una generació de crèdits en la Conselleria d'Ocupació, Indústria i Comerç, per l'import de cent vint-i-dos milions cinc-centes cinquanta-set mil vint pessetes (438.141.651 PTA).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3095

Data del DOGV
:   08-10-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/10721


Organisme emissor
:   Conselleria d'Economia, Hisenda i Administració Pública

Tipus de document
:   Resolució

3352 RESOLUCIÓ d'1 d'agost de 1997, de la Conselleria d'Economia, Hisenda i Administració Pública, per la qual s'autoritza una generació de crèdits en la Conselleria d'Ocupació, Indústria i Comerç, per l'import de cent vint-i-dos milions cinc-centes cinquanta-set mil vint pessetes (243.604.366 PTA). [97/A10251]
  
Al desembre de 1996 es va subscriure un conveni entre el Ministeri d'Economia i Hisenda i la Conselleria d'Indústria i Comerç per al desenvolupament del Pla Marc de Modernització del Comerç Interior, pel qual la comunitat autònoma, desenvolupant aquest, ha de convocar ajudes, cofinançades per ambdues parts, per als programes de:
  
a) cooperació empresarial,
  
b) suport a l'ordenació territorial de comerç,
  
c) suport a comerciants independents,
  
i pot assignar els recursos transferits per l'estat a les resolucions favorables d'expedients, els objectius dels quals coincidisquen amb els del conveni, aprovats durant 1996.
  
La Generalitat Valenciana, a càrrec de recursos propis, va anticipar durant 1996 les actuacions, per la qual cosa, una vegada realitzada l'avaluació de les sol·licituds ja resoltes en el passat exercici, la comissió mixta de seguiment acordà atendre i subvencionar una relació d'expedients que suposen una aportació estatal de 306.914.606 pessetes.
  
Una vegada justificades aquestes i efectuada la transferència de fons per part del Ministeri esmentat, s'entenen aquests desafectats i en aquest sentit es proposa generar crèdits a càrrec d'ells en els programes 622.10, Ordenació i Promoció Comercial, i 721.10, Direcció i Serveis Generals.
  
D'altra banda, i en relació amb l'increment del Programa 622.10, per a augmentar la línia 2048, "Conveni cambres de comerç de la Comunitat Valenciana i Consell de Cambres", es proposa al mateix temps modificar les dades descriptives, en consonància amb el Decret 81/1996, pel qual es crea el Consell de Cambres Oficials de Comerç, Indústria i Navegació, integrat per representants de les cinc cambres de la Comunitat, eliminant les referències a aquestes últimes, per entendre el Consell com al canal idoni per a la subscripció dels convenis.
  
En conseqüència, d'acord amb el que disposen els articles 18 i 20 de la Llei 4/1996, de Pressupostos de la Generalitat Valenciana per a 1997, resolc:
  
Primer
  
Autoritzar un augment de crèdits en les aplicacions i pels imports assenyalats a continuació:
  
Aplicació Import
  
02.86.872.77.8 629.280.043
  
74.76.186.40.7 57.005.120
  
Total augment despeses 999 418.033
  
Segon
  
Autoritzar un augment en el pressupost d'ingressos, aplicació 702.05, "Transferències de capital de l'administració de l'estat, subvencions finalistes. Àrea de Comerç", per l'import de 047.516.723 pessetes.
  
Tercer
  
Autoritzar l'increment de la dotació i la modificació de les dades descriptives de la línia 2.048, en els termes següents:
  
Denominació
  
Diu: "Conveni cambres de comerç de la Comunitat Valenciana i Consell de Cambres".
  
Ha de dir: "Conveni Consell de Cambres de Comerç de la Comunitat Valenciana".
  
Beneficiari
  
Diu: "Cambres de comerç de la Comunitat Valenciana i Consell de Cambres de Comerç".
  
Ha de dir: "Consell de Cambres Oficials de Comerç, Indústria i Navegació de la Comunitat Valenciana".
  
Descripció i finalitats
  
Diu: "Suport a les activitats i despeses de funcionament del Consell de Cambres de Comerç de la Comunitat Valenciana i activitats de les cambres oficials de comerç de la Comunitat Valenciana".
  
Ha de dir: "Suport a les activitats i despeses de funcionament del Consell de Cambres de Comerç de la Comunitat Valenciana".
  
Import
  
Diu: "20.288.658"
  
Ha de dir: "74.861.979".
  
València, 1 d'agost de 1997.- El conseller d'Economia, Hisenda i Administració Pública: José Luis Olivas Martínez.